بابائی بغاوت

بابائی بغاوت تیرھویں صدی عیسوی کی ایک بغاوت تھی جو 1239ء میں سلطنت سلاجقہ روم کے جنوب مشرقی علاقوں میں شروع ہوئی اور تین سال تک جاری رہی۔ اس بغاوت کی قیادت بابا عشق نے کی جنھوں نے ترکمانوں کو سلطنت کے اقتدار کے خلاف منظم کیا۔

 بغاوت 
غیاث الدین نے اقتدار اپنے وزیروں کے حوالے کر دیا تھا خصوصاً سعد الدین کوپک کے، جو اناطولیہ میں آباد ہونے والے افشار مہاجرین کی بغاوت سے بد گمان تھا۔ یہ مہاجرین منگول حملے کے بعد فارس سے ہجرت کر کے آئے تھے۔ اس نے مشتبہ افراد کو قید کر دیا جس کے نتیجے میں وہ حلب کی طرف منتقل ہوئے جو دولت اسماعیلیہ نزاریہ کے زیر اثر تھا۔Hamad Subani (2013) "The Secret History of Iran". Printed by Lulu. , Pg 164 اس نے خوارزم کے قائدین کو بھی قید کر لیا۔

بغاوت 1239ء میں صمصاد (موجودہ صوبہ آدی یمان) کے اطراف شروع ہوئی اور تیزی سے وسطی اناطولیہ تک پھیل گئی۔ بغاوت کے قائد بابا عشق، بابا الیاس (جو قیصری کے قاضی تھے) کے مرید تھے۔ اس نے خود کو ،  اور  قرار دیا۔Encyclopedia of the Directorate of Religious Affairs, vol 4, pages 368-369. اگرچہ ملاطیہ کے سلجوقی گورنر نے بغاوت کو دبانے کی کوشش کی مگر وہ البستان (موجودہ صوبہ قہرمان مرعش) کے قریب باغیوں سے شکست کھا گیا۔ باغیوں نے وسطی اور شمالی اناطولیہ کے اہم شہر سیواس، قیصری اور توقات پر قبضہ کر لیا۔ اماسیہ کے گورنر نے 1240ء میں بابا عشق کو قتل کر دیا لیکن اس سے بغاوت ختم نہ ہوئی۔ باغی دار الحکومت قونیہ کی طرف بڑھنے لگے۔ سلطان نے دیکھا کہ اس کی فوج بغاوت کو نہیں دبا سکتی چنانچہ اس نے فرانسیسی النسل کرائے کے سپاہی بھرتی کیے۔ باغیوں کو قیرشہر کے نزدیک مالیہ کے میدانوں میں ایک فیصلہ کن معرکے میں شکست دے دی گئی۔Yaşar Yüce-Prof. Ali Sevim: Türkiye tarihi Cilt I, AKDTYKTTK Yayınları, İstanbul, 1991 p 125

 بابا الیاس خراسانی 
بابا الیاس خراسانی († 1240ء)Mehmet Fuat Köprülü, citing ibn Bibi in his book "Anadolu'da İslamiyet" (Islam in Anatolia) (1922), identifies Bābā with Baba Ishak who led The Bābā Ishāq Rebellion; this is contradicted by other scholars, such as David Cook in his book Martyrdom in Islam (2007; p. 84), citing historical references, such as the Manākib ul-Qudsiyya (14th century) عظیم تر خراسان کے ایک با اثر صوفی تھے، جو ایبک بابا کے مرشد تھے اور وہ آگے چل کر بابائی بغاوت کے اہم کردار بابا عشق (یایا بابا اسحاق) کے مرشد بنے۔ بالآخر بابا الیاس خراسانی کو بابا اسحاق کفرسودی کی منظم کردہ بغاوت کا ذمہ دار ٹھہرایا گیا اور انھیں روم کی افواج کے سپہ سالارِ اعظم مبارز الدین ارمغان شاہIbn Bibi, Al-Avāmer’ûl-‘ālā’īyyah, pages 498-499. کے حکم سے سزائے موت دی گئی۔

 نتائج 
یہ بغاوت شدید خونریزی کے بعد کچل دی گئی۔ تاہم بغاوت کو دبانے کے لیے وسائل کی منتقلی نے سلجوقی فوج کو بری طرح متاثر کیا۔ مشرقی صوبوں کا دفاع بڑی حد تک نظر انداز ہو گیا اور اناطولیہ کا بڑا حصہ لوٹ مار کا شکار ہوا۔ سلجوقیوں نے بحیرہ اسود کے شمال میں کریمیا کی قیمتی تجارتی نوآبادی بھی کھو دی۔ منگول سپہ سالار بایجو نویان نے اس صورت حال کو مشرقی اناطولیہ پر قبضے کا موقع سمجھا اور 1242ء میں ارض روم پر قبضہ کر لیا۔ 1243ء میں اس نے جنگ کوسہ داغ میں کیخسرو کی فوج کو شکست دی اور سلجوقی منگولوں کے باج گزار بن گئے۔

 مزید دیکھیے 
 بابا عشق
 ددہ کارغین 
 بابا الیاس
 بابائی 

 حوالہ جات 

زمرہ:اغوز ترک
زمرہ:ایشیا میں بغاوتیں
زمرہ:ترکیہ میں اسلام
زمرہ:تیرہویں صدی کی بغاوتیں
زمرہ:سلاجقہ روم
زمرہ:1239ء کے تنازعات
زمرہ:1240ء کے تنازعات